**Suomi.fi-viestit – vastaanota ja lähetä viranomaispostia sähköisesti**

Suomi.fi-viestit on helppo ja turvallinen tapa vastaanottaa viranomaisten postit sähköisessä muodossa.

Paperipostin sijaan tärkeät ilmoitukset tavoittavat sinut sähköisesti, olit sitten kotona, mökillä tai lomamatkalla.

Suomi.fi-viestien kautta saat esimerkiksi erilaiset päätökset, ilmoitukset, laskut, ohjeet ja ajanvarauksiin liittyvät asiat helposti, nopeasti ja turvallisesti. Saat aina ilmoituksen sähköpostiisi, kun sinulle saapuu uusi viesti. Voit myös itse lähettää viestejä ja liitetiedostoja Suomi.fi-viestien kautta useille viranomaisille. Tämä nopeuttaa asiointia esim. silloin, jos viranomainen tarvitsee sinulta lisätietoja hakemukseesi.

Kun lataat puhelimeesi Suomi.fi-sovelluksen, voit lukea kaikki viestisi myös suoraan älypuhelimeltasi.

**Miten otan Suomi.fi-viestit käyttöön?**

Suomi.fi-viestien käyttöönotto tapahtuu helposti suoraan Suomi.fi-sovelluksella. Vaihtoehtoisesti voit ottaa palvelun käyttöön osoitteessa <https://suomi.fi/viestit>.

Käyttöönottoon tarvitset verkkoyhteyden ja tunnistautumisvälineen.

1. Mene osoitteeseen www.suomi.fi/viestit
2. Tunnistaudu verkkopankkitunnuksilla, mobiliivarmenteella tai henkilökortissasi olevalla kansalaisvarmenteella
3. Ota Viestit-palvelu käyttöön

Viranomaispostin vastaanottaminen sähköisesti helpottaa ennen kaikkea arkea, mutta se säästää myös aikaa ja ympäristöä. Suomi.fi-mobiilisovelluksen ansiosta viranomaisposti kulkee mukana ajasta ja paikasta riippumatta. Halutessasi voit peruuttaa sähköisen viranomaisasioinnin ja vastaanottaa postin jälleen paperisena.

Useat viranomaiset ovat juuri ottamassa Suomi.fi-viestejä käyttöön. Tulevaisuudessa saat siis palvelun kautta suurimman osan virallisesta postista.

Tee siis ekoteko! Luovu siis turhasta paperista ja ota käyttöösi Suomi.fi-viestit!